joelniklaus/EU_Wikipedias huggingface dataset:
FC Urartu

Jerevano „Urartu“, o anksteniais metais žinomas kaip Jerevano „Bananc’“ arba Aboviano „Bananc’“ (Bananc’ Kotayk) – Armėnijos futbolo klubas iš Jerevano.

Istorija 
Klubas įsikūrė Aboviane 1992 metais. 1995 m. klubas prijungtas prie Kotayk Abowyan klubo. 

2001 m. atkurtas Jerevane, 2003 m. pabaigoje prisijungė Spartak Erewan komandą.

2019 m. rugpjūčio 2 d.  Banants pasikeitė pavadinimą ir tapo FC Urartu.
(, Futbolayin Akumb Urartu)

Logotipų kaita

Apranga

Pasiekimai

Sezonai 
Aboviano „Bananc’“ (Bananc’ Kotayk)

|}
Jerevano „Bananc’“ nuo 2001 m.

|}
 TT - tik šalies taurės turnyras.
Jerevano „Urartu“

|}
Šaltiniai:

Šaltiniai

Nuorodos 
 Facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive
 RSSSF duomenų bazė

Armėnijos futbolo klubai
Alopecia universalis

Alopecia universalis – organizmo autoimuninis sutrikimas, dėl kurio plaukai neauga ant viso organizmo (tiek galvos srityje, tiek ir gaktoje, pažastyse). Tai vienas iš retesnių Alopecia areata (liet. židininis nuplikimas) tipų. Paprastai Alopecia universalis išsivysto iš kitų židininio nuplikimo tipų.
Užsienio praktikoje ši liga laikoma jauno amžiaus žmonių liga. Dažniausiai pirmieji židininio nuplikimo simptomai pasirodo dar paauglystėje ar vaikystėje. Naujausi Nacionalinio Alopecia Areata Fondo (angl. National Alopecia Areata Foundation, žr. „Naudingos nuorodos“) tyrimai teigia, kad ši liga yra genetiškai paveldima, tačiau tam, kad pasireikštų simptomai, turi būti ir tam tikras išorinių veiksnių veikimas.

Nuorodos 
 Alopecija universalis paveldimumo schema
 Alopecijos įtaka moterims, JAV
 Alopecia areata mokslinis tyrimas 
 Lietuvos nacionalinė alopecijos asociacija

Ligos
Dobi-III

Dobi-III – pirmasis lietuviškas naikintuvas, suprojektuotas ir pastatytas Jurgio Dobkevičiaus. Tai vienvietis medinės konstrukcijos monoplanas, baigtas statyti 1924 m. lapkritį. Po pirmojo bandomojo skrydžio 1924 m. lėktuvas buvo apgadintas ir suremontuotas tik 1926 m. Kito bandomojo skrydžio metu, 1926 m. birželio 8 d., J. Dobkevičiaus pilotuojamas lėktuvas besileisdamas kliudė ąžuolą ir sudužo. Nuo sužalojimų J. Dobkevičius mirė ligoninėje.

Charakteristikos 
 Ekipažas: 1
 Ilgis: 6,4 m
 Sparnų ilgis: 12,5 m
 Variklis: BMW III A, 185 AG
 Didžiausias greitis: 250 km/h
 Didžiausias aukštis: 3,8 km

Ginkluotė 
Projekte buvo numatyti 2 „Vickers“ kulkosvaidžiai.

Dobi
Naikintuvai
Laukesa

Laukesa – kaimas Zarasų rajono savivaldybėje, netoli sienos su Latvija, greta kelio . Išsidėsčiusi ant kalno tarp Smėlynės (Laukeso) ir Balto ežerų. Vakaruose ribojasi su Liaudiškių, pietryčiuose su Dimitriškių kaimais.

Veikia Zarasų vandens sporto centras. Kadaise čia yra buvęs Laukesos dvaras, išlikę jo griuvėsiai. Kartais Laukesos piliakalniu vadinamas Liaudiškių piliakalnis.

Gyventojai

Šaltiniai 

Zarasų rajono savivaldybės gyvenvietės
Mansour Boutabout

Mansuras Butabutas (g. 1978 m. rugsėjo 20 d.) – buvęs Alžyro futbolininkas, žaidęs puolėjo pozicijoje. Seniau taip pat rungtyniavo Alžyro rinktinėje.

Su rinktrine dalyvavo 2004 m. Afrikos Tautų taurės turnyre.

Dalyvavimas čempionatuose 

|}

Nuorodos 
 Karjera

Alžyro futbolininkai
Šaulėnai

Šaulėnai – kaimas Druskininkų savivaldybėje, 1 km į pietvakarius nuo Stračiūnų, greta kelio Leipalingis–Merkinė. Šaulėnų paštas yra Stračiūnuose. Šiaurės vakaruose telkšo ežeras Šauliukas, o dar už 2 km į vakarus, Cijūniškės miške telkšo Šaulio ežeras, suteikęs kaimui pavadinimą.

Gyventojai

Šaltiniai 

Druskininkų savivaldybės gyvenvietės
Vašuokėnai

Vašuokėnai – kaimas Anykščių rajono savivaldybės šiaurėje, 4 km į šiaurės rytus nuo Troškūnų, prie Aukštaitijos siaurojo geležinkelio linijos. Pro kaimą teka Vašuoka (kairysis Viešintos intakas), telkšo Vašuokėnų ežeras. Seniūnaitijos centras. Vakarinėje dalyje išlikęs Vašuokėnų dvaras (buvę savininkai palaidoti Umėnų koplyčioje).

Etimologija 

Vašuokėnai – vandenvardinis vietovardis, kilęs nuo Vašuokos upelio vardo.

Geografija 

Vašuokėnuose telkšo nedidelis Vašuokėnų ežeras. Taip pat netoliese esančiame nedideliame Meiluškių kaime telkšo Meiluškių ežeras.

Istorija 

Vašuokėnai (Vašekanskoje) minimi 1559 ir 1593 m. Upytės pavieto teismo aktuose. Nuo XIX a. priklausė Komarams. I pasaulinio karo metais dvaro rūmuose veikė Kauno kunigų seminarija.

Gyventojai

Žymūs žmonės 
 Atkeltoje kunigų seminarijoje gyveno jos dėstytojas Maironis (1862–1932).
 kaime gimė skulptorius Antanas Braždys (1939–2022).

Šaltiniai 

Anykščių rajono savivaldybės gyvenvietės
Saeima

Saeima – Latvijos parlamentas.

Tai vienerių rūmų parlamentas, kurį sudaro 100 deputatų. Saeima renkama pagal proporcinio atstovavimo sistemą, paskirstant vietas partijoms, kurios gauna ne mažiau kaip 5 % balsų. Rinkimai vyksta kas ketverius metus, pirmąjį spalio šeštadienį.

Latvijos prezidentas turi teisę paleisti Saeimą ir pareikalauti išankstinių rinkimų skelbdamas skubos referendumą. Referendumui pavykus, Saeimos kadencija baigiasi ir surengiami rinkimai į naująją Saeimą. Tačiau referendume nubalsavus neigiamai, Prezidentas turi atsistatydinti iš savo pareigų.

Ši galia buvo panaudota 2011 m. gegužės 28 d. Latvijos Prezidento Valdžio Zatlero. Tai antras kartas Latvijos istorijoje, kai paleidžiamas parlamentas – pirmą kartą Saeima paleista 1934 m., tuometiniam premjerui Karliui Ulmaniui įtvirtinus autoritarinį režimą.

Sudėtis 
Atstovų rūmų sudėtis po 2014 m. rinkimų:

Nuorodos 
 Saeima – oficiali svetainė ;
 Latvijos centrinė rinkimų komisija   – Saeimos rinkimų rezultatai nuo 1993 metų (latvių k.).

Latvijos politinė sistema
Parlamentai
Latvijos teisinė sistema
Kolumbija (upė)

Kolumbija (, ) – upė vakarų Kanadoje (Britų Kolumbijoje) ir JAV (Vašingtone ir Oregone). Prasideda Uoliniuose kalnuose, Kolumbijos ežere, teka pietvakarių kryptimi. Kerta Kolumbijos plynaukštę, sudaro gilius kanjonus. Slenkstėta. Įteka į Ramųjį vandenyną, sudaro estuariją.

Pagrindinis intakas – Sneikas (kairysis). Ant Kolumbijos upės įrengta ištisa hidroelektrinių ir tvenkinių kaskada (Grand Kulio, Roki Ričo, Čyf Džozefo, Džono Dėjaus ir kt.). Laivuojama (kartu su aptekamaisiais kanalais) 450 km nuo žiočių ruože. Okeaniniai laivai pasiekia Portlandą. Prie Kolumbijos įsikūrę Ričlando ir Vankuverio (JAV) didmiesčiai.

Šaltiniai 

JAV upės
Kanados upės
Jatkonys

Jatkonys (arba Juodkonys) – buvęs kaimas Kaišiadorių rajono savivaldybėje, dabar esantis Kaišiadorių miesto teritorijoje. Gyvenvietė cariniame žemėlapyje 1890 m. pažymėta dabartinės Vytauto Didžiojo gatvės vakarinėje dalyje ties vingiu palei geležinkelį, nors kaimą menanti Jatkonių gatvė yra labiau į rytus, netoli Kaišiadorių geležinkelio stoties.

Istorija 

1862 m. kovo 15 d. pro Kaišiadorių dvarą ir Jatkonių kaimą nesustodamas pravažiavo pirmasis traukinys, kadangi čia nebuvo geležinkelio stoties. Ji atsirado tik nutiesus dar vieną geležinkelį. 1869 m. buvo sudarytas Liepojos geležinkelio projektas, kuris ties Jatkonimis kaimu turėjo atsišakoti nuo esamos Lentvario-Kauno geležinkelio atšakos ir vesti į didžiausią tuo metu carinės Rusijos uostą – Liepoją. Netrukus šis geležinkelis buvo nutiestas ir 1871 m. spalio 24 d. iš Vilniaus per Jatkonis į Liepoją nauja geležinkelio atšaka išvažiavo pirmasis traukinys. Geležinkelių sandūroje buvo įkurta Jatkonių geležinkelio stotis (pavadinta artimiausio kaimo, kurio žemėse įsikūrė, vardu). Tačiau visi ėmė painioti šios stoties pavadinimą su tuometinės Rusijos-Prūsijos pasienyje buvusia stotimi Eitkūnais, todėl buvo nuspręsta pakeisti stoties pavadinimą į kitą. 1871 m. gruodžio 8 d. Jatkonių geležinkelio stotis pagal netoliese buvusio dvaro pavadinimą pavadinta Kaišiadorių geležinkelio stotimi.

Prie Kaišiadorių kaimas prijungtas XX a. tarpukariu.

Gyventojai

Šaltiniai 

Panaikintos Kaišiadorių rajono savivaldybės gyvenvietės
Kaišiadorių miesto dalys
Kamojys

Kamojys (arba Kamojai, ) – kaimas, buvęs miestelis šiaurės vakarų Baltarusijoje, prie kelio Švenčionys–Pastovys, 10 km į pietus nuo Adutiškio, netoli sienos su Lietuva, Vitebsko sritis. Anksčiau kaimas priklausė Užnerio apskričiai, čia gyveno daug lietuvių, dabar mažiau.

Geografija 
Kamojys išsidėstę ant kalvos, pro miestelį teka dešinysis Birvėtos intakas Kamoja, dab. vasarą išdžiūstantis, tačiau anksčiau ja buvo plukdomi sieliai, vyko upių prakyba.

Istorija 
Kamojys minimi nuo XVI a. pradžios. XVI a. priklausė kunigaikščiui A. Pronskiui, XVI–XVIII a. – bajorams Rudaminoms Dusetiškiams, 1722 m. kaimą nusipirko Sulistrovskiai, kurie jį valdė iki XX a.

Nuo 1550 m. minimas Kamojų miestelis. 1606 m. turgaus aikštėje pastatyta gynybinio pobūdžio Kamojų Šv. Jono Krikštytojo bažnyčia. XVII–XVIII a. veikė parapinė mokykla. 1873–1945 m. Kamojų valsčiaus centras. 1939–1941 m. ir nuo 1944 m. TSRS vadovybės priskirti Baltarusijos TSR. 1942 m. nacių okupacinės valdžios sprendimu Kamojys prijungti prie Lietuvos generalinės srities.

Istorinės nuotraukos

Architektūra 

Kamojų Šv. Jono Krikštytojo bažnyčia pastatyta 1603–1606 m., 1861 m. rekonstruota. Kvardatinio plano su pusapvale abside, turi gynybinės architektūros bruožų: pagrindiniame vakariniame fasade yra 4 arkinės nišos, buvusios angos, šoniniuose 16 m aukščio ir 5 m diametro cilindriniuose bokštuose yra apskritos šaudymo angos. Per visą gyvavimo laikotarpį bažnyčia nebuvo uždaryta, netgi valdant komunistams valdžia gerbė vietinį kunigą Bulko, kuris karo metais išgelbėjo žymų partizanų vadą.  Bažnyčioje yra paveikslas, kurį padovanojo dailininkas Alfredas Romeris (1832–1897). Bažnyčios rūsiuose palaidoti apie 40 Ašmenos seniūnų.

Išlikęs akmeninis XV a. kryžius, žydų kapinės.

Gyventojai 
1690 m. miestelis turėjo 130 dūmų. 1997 m. buvo 746 gyventojai.

Lietuviai 
Praeityje Kamojys priklausė lietuvių etninėms žemėms. XIX a. viduryje ties Kamojais ėjo lietuvių ir baltarusių kalbinė riba, kalbėta mišriai. Iki Antrojo pasaulinio karo apylinkėje lietuvių kalbą mokėjo 300–500 žmonių. 1942 m. lietuviais užsirašė 10% valsčiaus gyventojų. 1942–1944 m. Kamojų valsčiuje įsteigta 12 lietuviškų pradinių mokyklų. 1993 m. mokančių lietuvių kalbą Kamojų apylinkėje buvo apie 10 gyventojų.

Šaltiniai 

Pastovių rajono gyvenvietės
Concorde

Concorde (liet. vadinamas Konkordu) buvo vienas iš dviejų viršgarsinių transportinių lėktuvų modelių, naudotų komerciniam keleivių gabenimui (kitas iš jų buvo Tupolev Tu-144). Pirmą skrydį atliko 1969 m. kovo 2 d., o komercinius skrydžius pradėjo 1976 m., kurie tęsėsi net 27 metus. Konkordas reguliariai skraidė iš Londono Heathrow (British Airways) ir Paryžiaus Charles de Gaulle oro uostų (Air France) į Niujorko John F. Kennedy International Airport ir Vašingtono Dulles. 1995 m. rugpjūčio 16 d. Konkordas apskriejo pasaulį per 31 valandą, 27 minutes ir 49 sekundes.

Po 2000 m. liepos 25 d. avarijos Paryžiuje, dėl didelių eksploatacijos sąnaudų ir kitų faktorių, Konkordų buvo atsisakyta, o paskutinį kartą į orą pakilo 2003 m. spalio 24 d.

Charakteristikos

Nuorodos 

 British Airways tinklalapis apie Konkordą 
 Konkordo fanų tinklalapis 

Oro laineriai
Tupolev Tu-244

Tupolev Tu-244 () turėjo būti naujas viršgarsinis transportinis oro laineris, sukurtas Tu-144 pagrindu.

Paruošiamieji darbai prasidėjo 1979 m., tačiau projektas buvo sustabdytas 1993 m., nors Tupolev teigia, jog naują lėktuvą pastatys 2010-2015 metais.

Charakteristikos (projekte) 

Talpa: iki 300 keleivių
Sparnų plotis: 54,47 m
Ilgis: 88,70 m
Sparnų plotas: 975 m²
Tuščio svoris: 172 000 kg
Didžiausias svoris: 350 000 kg
Skrydžio greitis: 2,05 Macho 19 000 m aukštyje
Skrydžio nuotolis: 9200 km
Varikliai: 4 x Samara WRD, 33,6 kN kiekvienas

Nuorodos 

 https://web.archive.org/web/20091027075638/http://www.geocities.com/spacetransport/aircraft-tu244.html Apie Tu-244] 

Tupolev oro laineriai
Toto Cutugno

Toto Cutugno (tikrasis vardas: Salvatore Cutugno, g. 1943 m. liepos 7 d. Fosdinove) – italų dainininkas.

Karjeros pradžioje Toto Cutugno kūrė dainas Adriano Celentano, Dalida, Mireille Mathieu ir Johnny Hallyday. Jis buvo grupės Albatros narys. Su ja du kartus dalyvavo Sanremo festivalyje. 1978 m. pradėjo dainuoti vienas. Po dvejų metų Toto Cutugno su daina Solo noi laimėjo Sanremo festivalyje. 1983 m. dainininkas tapo žinomas visame pasaulyje. Daina L'Italiano tapo hitu. 1990 m. Toto Cutugno su daina Insieme  laimėjo Eurovizijos dainų konkursą. 1991 m. drauge su Gigliola Cinquetti vedė Italijoje vykusį Eurovizijos konkursą. 2005 m. vėl dalyvavo Sanremo festivalyje ir užėmė antrąją vietą.

Žymiausios dainos 
 1978: Donna donna mia
 1979: Voglio l’anima
 1980: Solo noi
 1980: Innamorati
 1981: Flash
 1981: La Mia musica
 1983: L’Italiano
 1983: Un’estate con te
 1984: Serenata
 1985: Mi piacerebbe… (andare al mare… al lunedì…)
 1986: Azzurra malinconia
 1986: Buonanotte
 1987: Figli
 1987: Mediterraneo
 1987: Una Domenica italiana
 1988: Emozioni
 1989: Le Mamme
 1990: Gli Amori
 1990: Insieme 1992
 1991: Voglio che tu sia
 1991: Quelli come noi
 1994: Se mi ami
 1995: Voglio andare a vivere in campagna
 1997: Faccia pulita
 2005: Come noi nessuno al mondo (su Annalisa Minetti)

Nuorodos 
 Oficiali svetainė
 

|-

Italijos dainininkai
Pop dainininkai
Eurovizijos nugalėtojai
Italijos atstovai Eurovizijoje
1990 m. Eurovizijos dalyviai
Eurovizijos vedėjai
Oldmanas

Oldmanas (, ) – upė Kanadoje, Albertoje; viena iš Pietų Saskačevaną sudarančių upių. Prasideda Uoliniuose kalnuose, teka į rytus, ties Gresi Leiku susilieja su Bovu ir sudaro Pietų Saskačevaną. Įrengta hidroelektrinė. Sportinė žūklė. Prie Oldmano įsikūrę Fort Makleodo, Letbridžo, Tabero miestai.

Kanados upės
Faktorizavimas

Faktorizavimas – kokio nors matematinio objekto (pavyzdžiui, sveikųjų skaičių, matricų, polinomų) skaidymas daugikliais. Pavyzdžiui, skaičius 20 gali būti išskaidytas pirminiais daugikliais taip:

20=5*2*2, 

polinomas x² − 4 išskaidomas į (x − 2)(x + 2). Visais atvejais gaunama paprastesnių objektų sandauga.

Matematika
Kevin Durant

Kevin Wayne Durant (g. 1988 m. rugsėjo 29 d. Vašingtone) – JAV krepšininkas, žaidžiantis NBA lygoje rungtyniaujančioje Brooklyn "Nets" komandoje.
Vienerius metus žaidė NCAA Teksaso universitete. K. Durant ūgis yra 208 cm, svoris 109 kg. Jis žaidžia lengvojo ir sunkiojo krašto pozicijose. Mokymosi metu žaidė Merilande ir Virdžinijoje. 2016 m. vasarą paskelbė, kad palieka Oklahoma Sičio Thunder ir keliasi į Golden State Warriors, sudarydamas didįjį ketvertą su Stephen Curry, Klay Thompson ir Draymond Green. 2019 m.  paliko Golden State Warriors ir persikėlė į Brooklyn Nets.

Pasiekimai 
 2007 m. balandžio 1 d. jis tapo pirmu pirmakursiu, kuriam buvo įteiktas Naismith apdovanojimas
 2007 m. kovo 26 d. Kevin Durant kartu su Greg Oden, Arron Afflalo, Alando Tucker ir Acie Law IV „Associated Press“ buvo išrinkti į All-American Team. Durant ir Oden tapo pirmaisiais pirmakursiais, kurie buvo atrinkti nuo 1990 m.
 2007 m. NBA naujokų biržoje pašauktas 2 numeriu Seatlo „SuperSonics“ klubo
 2008 m. sezone išrinktas NBA Metų naujoku.
 2009 m. sezone pagerino naujokų-antramečių varžybose įmestų taškų rodiklį. (46 taškai)
 2009 m. sezone išrinktas NBA Visų žvaigždžių naujokų-antramečių varžybų naudingiausiu žaidėju (MVP).
 2010 m. su JAV tapo pasaulio čempionu ir naudingiausiu žaidėju – MVP (Most Valuable Player).
 2012 m. su JAV krepšinio rinktine tapo Londono olimpinių žaidynių aukso medalio laimėtoju
 2016 m. su JAV  krepšinio rinktine tapo Rio de Žaneire olimpinių žaidynių aukso medalio laimėtoju
 2010, 2011, 2012 m. buvo pripažintas rezultatyviausiu NBA lygos žaidėju
 2014 m. paskelbtas NBA naudingiausiu žaidėju (Most Valuable Player).
 2013–2014 m. NBA sezone pasiekta ilgiausia serija pelnant 25 ar daugiau taškų (41 rungtynes)
 2020 m. vasaros olimpinės žaidynės - 

JAV krepšininkai
JAV olimpiečiai
Cypher (orlaivis)

Cypher – eksperimentinis bepilotis, vertikalaus pakilimo Žvalgybos orlaivis, JAV armijai kurtas „Sikorsky“ korporacijos. Buvo sukurti du modeliai – „Cypher“ ir „Cypher II“.

„Cypher“ bandomasis mažas modelis pirmą kartą pakilo 1988 m. vasarą. Jis buvo 1,75 m diametro, 55 cm aukščio ir svėrė 20 kg.

Pirmasis tikras „Cypher“ orlaivis buvo 1,9 m diametro ir svėrė 110 kg. Pirmasis jo skrydis įvyko 1993 m. Šis modelis buvo naudojamas visą paskutinį XX a. dešimtmetį įvairioms demonstracijoms ir bandymams.

„Cypher“ pagrindu JAV jūrų pėstininkų korpusui buvo sukurtas „Cypher II“, pramintas „Dragon Warrior“ (). Nuo savo pirmtako jis skyrėsi keliomis detalėmis, pavyzdžiui, buvo galimybė pridėti sparnus ilgesnių atstumų skrydžiams. Su sparnais „Cypher II“ galėjo nuskristi iki 185 km atstumą, o didžiausias greitis buvo 250 km/h. Nėra žinoma, ar šis modelis iš tiesų bus gaminamas ir naudojamas.

Eksperimentiniai orlaiviai
Žvalgybiniai orlaiviai
Bepiločiai orlaiviai
Kamov Ka-25

Ka-25 (KA-50;52) (NATO pavadinimas – Hormone; KAMOV)Ka-25 – karinis Tarybų Sąjungos sraigtasparnis, jūrų pajėgoms sukurtas Kamov biuro.

Pirmą kartą pakilo 1961 metais. Kaip ir dauguma Kamov karinių sraigtasparnių, jis turėjo du vedančiuosius sraigtus, besisukančius priešinga kryptimi, todėl uodegos sraigtas nebenaudojamas.

Buvo sukurti keli variantai, tačiau pagrindinės paskirtys – povandeninių laivų paieška ir naikinimas bei minų laukų valymas. Povandeninių laivų medžioklei skirti sraigtasparniai turėjo sonarą, giliavandenes bombas, torpedas, radarą, magnetinių anomalijų paieškai skirtus prietaisus. Vėlesnės modifikacijos: KA-50, KA-52- skirti oro erdvei saugoti, ginkluoti „VICHR“ tipo šiluminemis ar (lazerinio nuvedimo) raketoMis, bei oras – žemė raketomis šarvuotai technikai ar priešo gyvajai jėgai naikinti. Naudoti Afganistane, Čečėnijoje. Del unikalių sraigtų konstrukcijų, jie sunkiau numušami lengvaisiais kulkosvaidžiais. Numušus uodegos sraigtą Pvz., „Cobra“ sraigtasparniui jis praranda stabilumą, priverstas didint greitį ir trauktis iš atakos, piešingu atveju jis pradeda suktis aplink ašį ir leistis priešo zonoje. Kamov tas nelabai pavojinga. Kabinos stiklai – neperšaunami lengvaisiais kulkosvaidžiais, fiuzeliažas taip pat šarvuotas.

Be Tarybų Sąjungos, Ka-25 buvo ar tebėra naudojamas Indijoje, Sirijoje, Ukrainoje, Vietname, Jugoslavijoje.

Didžiausias greitis – 200 km/h. (KA-25); 250–350 km/h(KA-50;52)

Sraigtasparniai
Čerčilis (reikšmės)

Čerčilis () gali reikšti:
Vinstonas Čerčilis – garsų JK premjerą;
Čerčilis (Manitoba) – miestą Kanadoje;
Čerčilis (Hadsono įlanka) – upę centrinėje Kanadoje;
Čerčilis (Atlantas) – upę rytų Kanadoje;
Čerčilio tvenkinys – tvenkinį Čerčilio upėje;
Čerčilio krioklys – krioklį Čerčilio upėje;
Čerčilis (Australija) – miestą Australijoje;
Čerčilis (JAV) – miestą JAV, Pensilvanijoje.
TV6

TV6 – televizijos kanalas, orientuotas į vyrišką auditoriją. Tarp programų vyrauja sporto laidos, animacija, vaidybiniai filmai bei serialai. Nuo 2017 m. priklauso „TV3 Group“ (buv. All Media Baltics) bendrovei.

Istorija 
2002 m. TV3 įkūrė Vilniaus kanalą „Tango TV“. 2008 m. rugsėjo 15 d. „Tango TV“ tapo TV6. 2004 m. tuometinė „Tango TV“ pasiekė 64 % Lietuvos televizijos auditorijos (2,13 mln. žiūrovų).

Transliacija 
 TV6 transliuojamas skaitmeninės televizijos kanalais (glaudinama MPEG-4 formatu) pirmuoju LRTC skaitmeninės TV tinklu, kartu su kanalais BTV, „Info TV“, „Liuks!“, LNK, LRT Plius, LRT televizija, TV3, TV1 bei TV8.
 Kanalą gali matyti daugelio kabelinių televizijų žiūrovai.
 TV6 įtrauktas į kai kuriuos palydovinių kanalų paketus.

Programa 

Kanalu rodomos laidos, serialai orientuojasi į vyrišką auditoriją, ja rodomi laidos apie automobilius, kriminaliniai, veiksmo serialai, bet taip pat rodomi ir komedijos žanro serialai, sporto rungtynių transliacijos. Kanalas taip pat rodo lietuviškai įgarsintą užsienio produkciją, kurios įgarsinimą užsako iš vertimo, subtitravimo ir įgarsinimo įmonės SDI Media.

Sezonų šūkiai 

 2002–2003 m. „Pasaulis kitu kampu“
 2006–2007 m. „O man – Tango!“
 2007–2008 m. „Pailsėk su „Tango TV“
2017 m. iki 2022 m. Spalio 3 d. „#SuTV6PramogaujuKitaip“
nuo 2022 m. spalio 3 d. „Pasimėgauk!“

Logotipai

Nuorodos 
 Oficialus TV6 tinklalapis 

Lietuvos televizijos kanalai
TV3
Kauno Kristaus Prisikėlimo cerkvė

Kauno Kristaus Prisikėlimo cerkvė stovi Kaune, Ramybės parko pietinėje dalyje, šalia Apreiškimo Švč. Dievo Motinai katedros. Pastatyta 1862 m.

Istorija 
Tai ankstyviausias mūrinis statinys buvusiose kapinėse, iškilęs stačiatikių sklypo centre. Bažnyčia suprojektuota 1858 m. Vyriausioje kelių ir viešųjų pastatų valdyboje Sankt Peterburge. Pastatas nedidelis, graikiško kryžiaus plano. Statant išplėsta priebažnyčio dalis, virš jo iškeltas bokštelis. Nuo prospekto link bažnyčios vedė tiesus takas. 

Iki 1935 m. buvo metropolito katedros cerkvė. Po Pirmojo pasaulinio karo parapijos lėšomis atliktas remontas, 1923 m. pašventinta. 1935 m. pastačius naują Apreiškimo Švč. Dievo Motinai katedrą, Prisikėlimo bažnyčia priskirta jai (tapo filija), reikšmė sumažėjo.

1947 m. sovietų valdžia oficialiai įregistravo parapiją. Bažnyčioje mišias laikė katedros šventikas. 1957–1958 m. atliktas kapitalinis remontas. 1962 m. valdžia bažnyčią uždarė neva dėl to, kad viena religinė bendruomenė negali naudotis dviem šventyklomis vienu metu. Bažnyčia performuota į archyvą. 2000 m. pradžioje bažnyčia suremontuota ir vėl atidaryta.

Nuotraukų galerija

Šaltiniai 

Lietuvos stačiatikių cerkvės
Kauno cerkvės
Tupolev

Tupolev () – Rusijos oro erdvės ir gynybos bendrovė, kurios būstinė yra Maskvoje. Oficialiai žinoma kaip akcinė bendrovė Tupolev, ji yra garsi Tupolev OKB arba Tupolev konstravimo biuro, vadovaujama garsaus sovietų aviacijos ir kosmoso inžinieriaus įpėdinio Tupolevo. Bendrovė šventė savo 80-sias metines 2002 m. spalio 22 d. Rusijos vyriausybė planuoja sujungti Tupolev su MiG, AR, Irkut, dry, ir Jakovlev, kaip naują bendrovę, pavadinimu Jungtinių Orlaivių Korporacija.

Tupolev orlaiviai

Ankstyvieji stūmokliniai 

 ANT-1 – pirmasis A. Antonovo ir tuo pačiu Tarybų Sąjungos lėktuvas. Kūrimo darbai prasidėjo 1911 m.
 ANT-2 – dvivietis lėktuvas. Pirmasis visiškai metalinis tarybinis lėktuvas.
 ANT-3/R-3
 ANT-4/TB-1
 ANT-5 – naikintuvo I-4 prototipas.
 ANT-6/TB-3
 ANT-7/R-6/KR-6/MR-6
 ANT-8/MDR-2
 ANT-13/I-8
 ANT-14.
 ANT-16/TB-4
 ANT-20 Maksim Gorky
 ANT-21/MI-3
 ANT-22/MK-1
 ANT-23/I-12
 ANT-25
 ANT-40
 Tu-2 (ANT-58/ANT-61)
 Tu-4
 Tu-10

Eksperimentiniai 

 Tu-1
 Tu-6
 Tu-8
 Tu-12
 Tu-70
 Tu-72
 Tu-73
 Tu-74
 Tu-75
 Tu-80
 Tu-82
 Tu-85
 Tu-91
 Tu-93
 Tu-96
 Tu-98
 Tu-102
 Tu-105
 Tu-107
 Tu-110
 Tu-116
 Tu-119
 Tu-125
 Tu-155
 Tu-156
 Tu-206
 Tu-216

Bombonešiai ir kt. 

 Tu-14
 Tu-16
 Tu-20/Tu-95
 Tu-142
 Tu-22
 Tu-22M/Tu-26
 Tu-126
 Tu-160

Gaudomieji naikintuvai 

 Tu-28/Tu-128P

Oro laineriai/transportiniai 

 Tu-104
 Tu-114
 Tu-124
 Tu-134
 Tu-144
 Tu-154
 Tu-204
 Tu-214
 Tu-244
 Tu-330
 Tu-334
 Tu-444

Nepilotuojami orlaiviai 

 Tu-121C
 Tu-123
 Tu-139
 Tu-141
 Tu-143
 Tu-243
 Tu-300

Planuojami orlaiviai 
 PA KDA
 Tu-2000

Nuorodos 

 Oficiali svetainė 

Rusijos įmonės
Orlaivių gamintojai
Iljušin

Iljušin (, pilnas pavadinimas – Akcinė bendrovė „Iljušino aviacijos kompleksas“) – Rusijos orlaivių gamintojas, įkurtas Vladimiro Iljušino. Rusijos vyriausybė sujungė Iljušin su Mikojan, Tupolev, Irkut, Suchoj ir Jakovlev į vieną – Jungtinę orlaivių statymo kompaniją.

Žymesni lėktuvai 

 Il-2
 Il-4
 Il-10
 Il-12
 Il-14
 Il-18
 Il-20
 Il-28
 Il-32
 Il-32
 Il-32
 Il-38
 Il-62
 Il-76
 A-50 (AWACS Il-76 variantas)
 Il-78
 Il-80
 Il-86
 Il-96
 Il-102
 Il-103
 Il-114

Nuorodos 

 Oficiali svetainė

Orlaivių gamintojai
Čerčilis (Atlantas)

Čerčilis (, ) – upė šiaurės rytų Kanadoje, Niufaundlando ir Labradoro provincijoje, Labradoro pusiasalio rytuose. Prasideda ežeryne, pusiasalio centrinėje dalyje. Teka Kanados skydu į rytus, prateka Melvilio ežerą ir įteka į Atlanto vandenyno Hamiltono įlanką. Upė slenkstėta, gausu krioklių (Čerčilio, Porkjupaino ir kt.). Užšalusi lapkričio – gegužės mėnesiais. Įrengta hidroelektrinė.

Iki 1965 m. Čerčilis vadinosi Hamiltono upe (Hamilton River).

Kanados upės
Mil Mi-12

Mil Mi-12 – didžiausias kada nors pastatytas sraigtasparnis. Suprojektuotas ir pastatytas Tarybų Sąjungoje sraigtasparnių gamintojo Mil.

Mi-12 pasižymi tik dviem skersai išdėstytais sraigtais, dėl ko buvo galima atsisakyti uodegos rotoriaus. Panaudoti dvigubi Mi-6 sraigtai. 

1965 m. pradėtas kurti sraigtasparnis, kurio keliamoji galia nebus mažesnė kaip 30 000 kg. Pirmasis skrydis atliktas 1968 m. liepos 10 d. 1969 m. vasarį sraigtasparnio prototipas pakėlė 31 030 kg krovinį į 2951 m aukštį, o 1969 m. rugpjūčio 6 d. – 44 205 kg į 2255 m aukštį ir pasiekė pasaulio rekordą.

Antras Mi-12 buvo pastatytas 1971 m. Jis buvo demonstruojamas įvairiose Europos šalyse, įskaitant ir Paryžiaus oro parodoje.

1974 m. programa buvo nutraukta, taip ir neprasidėjus serijinei Mi-12 gamybai. 

Vienas iš sraigtasparnių demonstruojamas Oro pajėgų muziejuje Monine, Rusijoje, o kitas – prie Mil sraigtasparnių gamyklos.

Charakteristikos

Pagrindinės 

Įgula: 6
Talpa: krovinių iki 40 000 kg
Ilgis: 37,00 m
Sraigto skersmuo: 2 x 35,00 m
Aukštis: 12,50 m (41 ft 0 in)
Disko plotas: 1,924 m²
Tuščio svoris: 69 100 kg
Pakrauto svoris: 97 000 kg
Didžiausias pakilimo svoris: 105 000 kg
Varikliai: 4× Soloviev D-25VF, 4 048 kW kiekvienas

Eksploatacinės 

Didžiausias greitis: 260 km/h
Skrydžio nuotolis: 1000 km
Aukščio lubos: 3500 m

Sraigtasparniai
Mil

Mil () yra Tarybų Sąjungos (dabar Rusijos) sraigtasparnių gamintojo Mil Maskvos sraigtasparnių gamykla () sutrumpintas pavadinimas. Kompaniją 1948 m. įkūrė rusų konstruktorius Michailas Leontjevičius Milis.

Modeliai 

 Mi-1
 Mi-2
 Mi-3
 Mi-4
 Mi-6 
 Mi-8
 Mi-10
 Mi-12 – prototipas su dviem skersai išdėstytais sraigtais
 Mi-14
 Mi-17
 Mi-18 – prototipas
 Mi-20
 Mi-22 – suplanuotas, nepastatytas
 Mi-24
 Mi-25 – Mi-24 eksporto versija
 Mi-26 – sunkiausias ir galingiausias sraigtasparnis pasaulyje
 Mi-28
 Mi-30 – vertikalaus pakilimo lėktuvas, suplanuotas, nepastatytas
 Mi-32 – prototipas su trim sraigtais, nepastatytas
 Mi-34
 Mi-35 – Mi-24 eksporto versija
 Mi-36 – tik suplanuotas
 Mi-38
 Mi-40 – suplanuotas, nepastatytas
 Mi-42 – suplanuotas, nepastatytas
 Mi-44 – suplanuotas, nepastatytas
 Mi-46 – suplanuotas, nepastatytas
 Mi-60 – suplanuotas, nepastatytas

Nuorodos 

 Oficiali svetainė 

Orlaivių gamintojai
Šiaurės Raudonoji upė

Šiaurės Raudonoji upė, Red Riveris (, ) – upė JAV (Minesotoje ir Šiaurės Dakotoje) bei Kanadoje (Manitoboje).

Pavadinime esantis žodis Šiaurės neleidžia supainioti su Misisipės intaku Raudonąja upe.

Upė prasideda susiliejus Bua de Sju ir Oter Teilo upėms. Teka į šiaurę Centrinėmis lygumomis, Raudonosios Upės slėniu, sudaro sieną tarp Minesotos ir Šiaurės Dakotos. Įteka į Vinipego ežerą, sudaro Netlio maršas (pelkynus).

Didžiausias intakas – Asiniboinas (kairysis).

Vidurupis ir žemupys laivuojamas. Prie Raudonosios upės įsikūrę miestai Vohpitonas, Brekenridžas, Fargas, Murhydas, Grand Forksas (JAV), Vinipegas (Kanada).

Šaltiniai 

JAV upės
Kanados upės
Daiva Matonienė

Daiva Matonienė (g. 1973 m. kovo 13 d. Ginkūnuose, Šiaulių rajonas) – ekonomistė, visuomenės veikėja.

Biografija 
1980–1989 m. mokėsi Rėkyvos devynmetėje mokykloje. 1993 m. baigė Panevėžio aukštesniąją pedagogikos mokyklą ir įgijo ikimokyklinio ugdymo pedagogės kvalifikaciją. 1998 m. įstojo ir 2003 m. su pagyrimu Šiaulių universitete baigė verslo vadybą ir administravimą. 2005 m. Šiaulių universitete baigė magistro studijas, specializacija – finansai ir bankininkystė.

2000–2004 m. Barono TŪB „Salda“ ekonomistė. 2003–2011 m. Vakarų Lietuvos verslo kolegijos Šiaulių mokymo skyriaus mikroekonomikos ir makroekonomikos dėstytoja, 2005–2007 m. Šiaulių regiono plėtros agentūros direktorė, 2007–2012 m. Šiaulių miesto savivaldybės mero pavaduotoja.

2007– 2020 m. Šiaulių miesto savivaldybės tarybos narė. 

2012–2016 m. Aplinkos ministerijos viceministrė, JESSICA investicinio komiteto pirmininkė.

2010-2020 m. Europos Sąjungos Regionų komiteto narė.

Nuo 2020 m  liepos mėn. Lietuvos respublikinių būsto valdymo ir priežiūros rūmų (Lietuvos būsto rūmai) Prezidentė.

Sutuoktinis Aidas Matonis, verslininkas, duktė Rūta. .

Šaltiniai 

Šiaulių vicemerai
Šiaulių politikai
Lietuvos pedagogai
Sipajas

Sipajas (, rus сипай) – Indijos (istorinio regiono, į kurį įėjo ir dabartiniai Pakistanas ir Bangladešas) vietinis gyventojas, tarnaujantis samdomoje Europos valstybės (paprastai – Britanijos, bet ir Portugalijos ar Prancūzijos) kolonijinėje kariuomenėje Indijoje.

Terminas vartotas nuo XVIII a. 5-ojo dešimtmečio, kai buvo suformuoti pirmi sipajų daliniai Prancūzijos Indijos kariuomenėje kovai su britais ir naujų teritorijų užėmimui. Žodis sepoy kilęs iš pers. سپاهی (sipâhi) 'kareivis'. Tas pats persiškas žodis anglų kalbą pasiekė per Turkiją, kur spahi ir sipahi reiškia tam tikrą Turkijos kavalerijos rūšį sipahius.

Britų Indijos Armijoje sepoy reiškė 'pėstininkas eilinis' (sowar – kavaleristas eilinis).

Sipajus labai plačiai naudojo britai. Britų sipajai atlikdavo karines policines funkcijas. 1857-1859 m. vyko sipajų sukilimai, po kurių britai reorganizavo sipajų kariuomenę. Jų skaičių sumažino, išformavo inžinerijos ir artilerijos dalinius. Sipajus ėmė grupuoti pagal religiją, tautybę, kalbą.

Sipajai dalyvavo Pirmajame ir Antrajame pasauliniame karuose. 1947 m. susidarius Indijos ir Pakistano valstybėms sipajai kaip samdoma kolonijinė kariuomenė pasidarė nebereikalingi ir buvo išformuoti.

Kariuomenė
Indijos istorija
Garona

Garona (, ) – upė Ispanijoje ir Prancūzijoje. Išteka pačioje Ispanijos šiaurėje, Katalonijoje, Arano slėnyje, Pirėnų kalnuose. Teka daugiausia šiaurės vakarų kryptimi per Garonos žemumą (Akvitanijos baseiną). Įteka į Atlanto vandenyno Biskajos įlanką; kartu su Dordone sudaro Žirondos estuariją. 

Žemupyje vandenyno potvyniai sukelia priešpriešinę bangą. Vasarą patvinsta. Upės vanduo naudojamas drėkinimui. Laivyba; Garona Pietų kanalu sujungta su Viduržemio jūra. 

Prie Garonos įsikūrę šie miestai: Vjelja (Ispanija), Sen Gaudenas, Murė, Tulūza, Kastelsarasinas, Aženas, Marmandas, Langonas, Bordo, Blajė, Verdonas prie Mero, Rojanas (Prancūzija).

Didžiausi intakai 

Prancūzijos upės
Audrius Skimborauskas

Audrius Skimborauskas (1969 m. vasario 5 d. Kaune – 2011 m. kovo 9 d.) – Lietuvos šachmatininkas, politinis bei visuomenės veikėjas.

Biografija 
1987 m. baigė Kauno 13-ąją vidurinę mokyklą. Mokydamasis domėjosi tiksliaisiais mokslais. Nuo 1981 m. lankė Visuomeninę šachmatų mokyklą Panemunės šachmatų seklyčią. Daugkartinis jos čempionas. 1986–1988 m. Lietuvos čempionas (Lietuvos komandinės pirmenybės), nuo 1986 m. – kandidatas į meistrus, šachmatų ekspertas.

1987 m. įstojo į Vilniaus universiteto Fizikos fakultetą, studijavo fiziką ir matematiką. 1990–1995 m. Vytauto Didžiojo universitete studijavo katalikų teologiją ir Vakarų Europos filosofiją. 1993 m. dalyvavo Trondheimo universiteto (Norvegija) organizuotose studijose. 1997–1998 m. KTU Administravimo fakultete mokėsi viešosios politikos analizės, lobizmo, 2004–2006 m. – verslo vadybos.

Redagavo laikraščius: „Eisra“, „Kolpingo žinios“, „Tautos valia“, „Jaunoji Lietuva“. Knygos „Jaunoji Lietuva. Kelias į laisvę“ redaktorius. 1995 m. laimėjo laikraščio „Kauno diena“ ir LUMA organizuoto publicistinio Martos Raišukytės konkurso premiją.

1994–1997 m. vadovavo Jaunalietuvių šachmatų klubui. Kauno „Jaunoji Lietuva“, vadovaujama komandos kapitono A. Skimborausko, laimėjo tarptautinį Neo-Lithuania turnyrą. 1994 m. Lietuvos šachmatų klubų čempionate Kauno „Jaunoji Lietuva“ iškovojo trečiąją vietą. 1995 ir 1996 m. (du kartus iš eilės) Kauno „Jaunoji Lietuva“ tapo brigados generolo V. Gustaičio taurės – Lietuvos komandinių šachmatų pirmenybių nugalėtoja.

Nuo 2007 m. Tarptautinės šachmatų mokyklos ICS (International Chess School) vadovas. 2008 m. žygio per Lietuvą „Už kitokią Lietuvą!“ organizatorius ir dalyvis. E-parduotuvės internetinių pardavimų konsultantas.  Palaidotas Panemunės kapinėse.

Politinė karjera 
1995–2007 m. ir 2011 m. buvo išrinktas į Kauno miesto savivaldybės tarybą. 
 1996–1997 m. dirbo Biudžeto ir ekonomikos komitete
 1996–2002 m. LR Seimo nario Stanislovo Buškevičiaus padėjėjas 
 1997–2003 m. Biudžeto ir finansų komiteto narys
 2000–2004 m. Kauno miesto savivaldybės tarybos Kontrolės komiteto pirmininkas
 2000–2007 m. Kauno m. Vandos Tumėnienės sanatorijos stebėtojų tarybos pirmininkas
 2001–2004 m. AB „Autrolis“ valdybos pirmininkas
 2003–2007 m. Kauno miesto savivaldybės tarybos Sveikatos komiteto narys

Šaltiniai 

Lietuvos šachmatininkai
Lietuvos redaktoriai
Kauno politikai
Fall Out Boy

Fall Out Boy (dažnai trumpinama F.O.B) – alternatyviojo roko grupė iš Vilmeto, Ilinojaus, JAV. Grupė susibūrė 2001 m. Muzika priskiriama ir rock/punk/indie žanrams. Grupės nariai: Patrick Stump (vokalas, gitara), Pete Wentz (bosinė gitara, vokalas, lyrika), Joe Trohman (gitara), Andy Hurley (būgnai).

Diskografija 
Studijiniai albumai
 Take This to Your Grave (2003)
 From Under the Cork Tree (2005)
 Infinity on High (2007)
 Folie à Deux (2008)
 Save Rock and Roll (2013)
 American Beauty/American Psycho (2015)
 Mania (2018)

Nuorodos 
 Oficiali svetainė
 

JAV roko atlikėjai
Pop punk atlikėjai
Alternatyvaus roko atlikėjai
Alfa Romeo 159

Alfa Romeo 159 yra vidutinės klasės automobilis, gaminamas italų gamintojo Alfa Romeo.

Giorgetto Giugiaro suprojektuotas Alfa Romeo 159 buvo pristatytas 2005 m. Ženevos automobilių parodoje kaip Alfa Romeo 156 įpėdinis. 159 kai kuriomis stiliaus detalėmis dalinasi su Maserati Quattroporte, pristatytu 2004 m. Modelis gali būti varomas tiek priekine važiuokle, tiek visais keturiais ratais.

Alfa Romeo 159 Sportwagon variantas buvo pristatytas 2006 m.

Varikliai

Benzininiai

Dyzeliniai

Eksploatacinės savybės

Nuorodos 
 Oficiali Alfa Romeo 159 svetainė 
 Oficiali Alfa Romeo 159 Sportwagon svetainė 

159
Gvadjana

Gvadjana (, ) – upė Ispanijoje ir Portugalijoje. Prasideda La Mančoje, Ruideros ežeryne, Ochuelos ištakoje. Teka į pietvakarius Naujosios Kastilijos plynaukšte siauru slėniu, vėliau pasuka į vakarus, prateka Estremaduros regioną. Nuo sienos su Portugalija Gvadjana pasuka į pietus, sudaro Portugalijos-Ispanijos sieną, toliau teka vien Portugalijos teritorija (Alentežo sritimi). Pačiame žemupyje vėl sudaro dviejų valstybių sieną. Įteka į Atlanto vandenyno Kadiso įlanką tarp Ajamontės ir Vila Real di Santu Antoniju miestų.

Upė intensyviai naudojama drėkinimui, įrengta keletas didelių tvenkinių (Oreljana, Alkeva).

Didžiausi intakai: Chiguela, Sankara (dešinieji), Chabalonas, Sucharas, Gvadamesas (kairieji).

Prie Gvadjanos įsikūrę Meridos, Badachoso miestai.

Ispanijos upės
Portugalijos upės
Bafi, vampyrų žudikė

Bafi, vampyrų žudikė (angl. Buffy the Vampire Slayer) – JAV sukurtas televizijos fantastinis veiksmo serialas, pelnęs Auksinio gaublio ir Emmy apdovanojimus. Serialas pasakoja apie Bafi – antgamtine jėga apdovanota merginą, gyvenančią Samerdeile ir kovojančią su vampyrais ir kitais blogio padarais. 

Lietuvoje šis serialas buvo transliuotas TV3 ir TV6 kanalais.  

JAV televizijos serialai
Fantastiniai serialai
Aurelija Arlauskienė

Aurelija Arlauskienė (g. 1959 m. kovo 18 d. Kelmėje) – Lietuvos žurnalistė.

Biografija 
1977 m. baigė Kelmės 1-ąją vidurinę mokyklą. 1984 m. Vilniaus universitete baigė žurnalistikos specialybę.

1980–1981 m. dirbo laikraščio „Vakarinės naujienos“ kurjere, 1981–1990 m. žurnalo „Darbas ir poilsis“ laiškų skyriaus vedėja, atsakingąja sekretore, 1990–1992 m., 1994–1997 m. – laikraščio „Lietuvos aidas“ spec. korespondentė  Vakarų Sibire, Maskvoje, Gruzijoje, rengė reportažus iš Pietų Osetijos, Cchinvalio, kur tuo metu vyko ginkluotas susirėmimas. Lietuvos Aukščiausiosios Tarybos-Atkuriamojo Seimo Valstybės atkūrimo komisijos patarėja. 1992–1994 m. Valstybės kontrolės departamento atstovė informacijai, kartu su operatoriumi Vytautu Tvaronu sukūrė populiarią Lietuvos televizijos laidą „Faktas“. Dirbo žurnale „Veidas“. 1996 m. Lietuvos žurnalistų sąjungos deleguota Lietuvos nacionalinio radijo ir televizijos tarybą. 1997–2000 m. žurnalistų profesinio leidinio „Žurnalistų žinios“, 2008–2012 m. almanacho „Žurnalistika“ redaktorė. Dirbo dienraščių „Lietuvos žinios”, „Respublika“ žurnalistinių tyrimų skyriuose. Lietuvos žurnalistų sąjungos Etikos komisijos pirmininkė (iki 2020 m.).

Lietuvos žurnalistų sąjungos tarybos narė, Nacionalinės žurnalistų kūrėjų asociacijos valdybos narė, Lietuvos reformacijos istorijos ir kultūros draugijos valdybos narė, Lietuvos gidų gildijos valdybos narė, Merkio aukštupio krašto bendruomenės pirmininkė.

Nuo 2006 metų atsidėjo kūrybai ir visuomeninei veiklai.

A. Arlauskienės darbai ne kartą apdovanoti LŽS kūrybinių konkursų prizais. Už principingumą ir pilietinę poziciją Lietuvos nacionalinio radijo ir televizijos taryboje Žurnalistų sąjunga A. Arlauskienę paskelbė „1997 metų žurnaliste”. Jos dėka pirmą kartą Lietuvos žurnalistikos istorijoje Visuomenės informavimo įstatymo nuostatos buvo patikrintos teisme – 1997 m. padavė į teismą sveikatos apsaugos ministrą Juozą Galdiką, neteikusį visuomenei reikšmingos informacijos.

Bibliografija 
 Tomas Šernas: vakar buvo rytoj, Lietuvos rašytojų sąjungos leidykla, 2006 m.
 Asmens kodas – Lietuvos muitinė, 2009 m.
 Povilas Ksaveras Bžostovskis – Paulavos respublika, 2014 m. (kartu su R. Šmigelskyte-Stukiene ir L.Jurgelevič).
 Alantos akiračiai, 2014 m.
 Jašiūnų dvaras – kultūros židinys, 2016 m. (sudarytoja, bendraautorė kartu su dr. R.Griškaite, I.Katiliene, B.Rėbždaite, dr. L.Januškevičiumi, K.Karpičiumi)
 Disputai: idėjos, vizijos: skiriama Reformacijos 500 metų jubiliejui, 2017 m.
 Operos legenda Irena Milkevičiūtė, Lietuvos rašytojų sąjungos leidykla, 2020 m.

Įvertinimas 
 2003 m. – Sausio 13-osios atminimo medalis
 2007 m. suteiktas Meno kūrėjos statusas.
 2007 m. – Vinco Kudirkos premija už knygą „Tomas Šernas: vakar buvo rytoj“.
 2010 m. – Jono Vileišio premija už „Savivaldybės žiniose" publikuotus straipsnius
 2016 m. – Stanislovo Rapolionio premija už Pietryčių Lietuvos kultūros ir švietimo sklaidą
 2021 m. – Vytauto Gedgaudo premija už knygą „Operos legenda Irena Milkevičiūtė“

Šaltiniai 

Lietuvos žurnalistai
Lietuvos redaktoriai
Kupa

Kupa – upė šiaurės Lietuvoje, Kupiškio raj., kairysis Lėvens intakas (į pietvakarius nuo Kupiškio). 25 km ilgio Kupa prasideda Obonių - Tatkonių pelkėje, 0,5 km į rytus nuo Obonių kaimo. Teka Šiaurės vakarų kryptimi pro Ažubalį, Šileikius, Vaduvų miško pietvakariniu pakraščiu. 20,7 km nuo žiočių iš kairės įteka Juodupė. Toliau ta pačia kryptimi teka pro Mičiūnus, Tatkonis, Girvalakius, Kerelius, Naivius, Čivonis, Duoniūnus. Čia, 11,9 km nuo žiočių iš kairės įteka Serbentupys. Pasuka į vakarus ir teka pro Kuosėnus (iš dešinės įteka Upelis), Mirabelį (čia iš dešinės įteka Dievulio upelis), Plundakus, Slavinčiškį (iš kairės įteka Skodinys). Toliau teka pro Pyragius, kolektyvinius sodus. Krantai darosi vis aukštesni, upė vis giliau įsigraužia į slėnį ir pasieka Kupiškio miestą, kurį dalina į dvi dalis. Nuo Kupiškio miesto teritorijos pradžios upėje gausu akmenų, kurie vietomis sudaro nedidelius slenksčius. Miesto teritorijoje iš kairės įteka Račiupys, toliau teka pro Smilgius, ties čia iš kairės įteka Garnupis. Nutekėjusi apie 1 km, upė staigiai pasuka į šiaurę ir už 1 km ties Byčiais įteka į Lėvenį 107,2 km. nuo jo žiočių. 

Iš pavadinimo kildinamas Kupiškio miesto vardas. 

Per upę nutiesti 8 tiltai iš kurių:

 5 pėstiesiems;
 3 automobiliniam transportui.

Kerta kelią , Daugpilio-Šiaulių geležinkelio liniją. Kairiajame krante yra Kerelių piliakalnis. Nuo versmių iki Pyragių reguliuota.

Kupos dalis prie žiočių priskirta Lėvens kraštovaizdžio draustiniui.

Savybės 

Plotis apie 5–8 m, gylis – vid. 0,3–0,8 m, vietomis net iki 3 m. Vidutinis nuolydis – 1,25 m/km, srovės greitis – 0,1–0,2 m/s.

Intakai 

Upės intakai: Čiviškis, Juodupė, Račiupys, Serbentupis, Skodinys (didžiausias intakas), Upelis, Dievo upelis, Vaga, Garnupys, dar turi 7 nedidelius bevardžius intakus, kurie visi yra reguliuoti.

Pavadinimo kilmė 

Kupos pavadinimas siejamas su lietuvių kalbos žodžiais kupana (kuokšta, sruoga), kupeta (didelė krūva), kupti (iškilti) arba latvių kalbos žodžiu kupt, reiškiančiu krešėti, rūgti, gižti..

Tarmiškai „kūpėti“ reiškia smarkiai bėgti, kunkuliuoti – srautinga Kupa smarkiai teka per pavasario polaidžius.

Istorija 
Istoriniuose šaltiniuse pirmą kartą paminėta 1574 m. ryšium su Pienionių seniūnijos žemių permatavimu ties Dievelionių (dabar Plundakai) kaimu. XVI-XIX a. pagal upę driekėsi Kuosėnų vaitijos kaimų laukai. Upė iki XIX a. pab. buvo labai žuvinga. Ypač gausu buvo būdavo vėžių, gyveno ūdros. Prieš 1914 m. Kupiškyje prie upės planuota statyti garinį malūną, 1950 m. ties ligonine buvo pastatyta užtvanka, o šalia įrengtas paplūdimys. Po kelerių metų (neatlaikius vandens slėgio) užtvanka nugriuvo.

Šaltiniai 

Kupiškio rajono upės
Liaudiškių piliakalnis

Liaudiškių piliakalnis su gyvenviete, Laukesos piliakalnis – piliakalnis (unikalus objekto MC kodas 5708; Lietuvos Respublikos kultūros paminklų sąrašo Nr. AR1498; registro iki 2005 m. balandžio 19 d. Nr. A1009KP) ir gyvenvietė (unikalus objekto MC kodas 24105) Zarasų rajono savivaldybės teritorijoje, tarp Liaudiškių ir Ažuožeriškių kaimų Zarasų seniūnija. Pasiekiamas iš plento A6 Zarasai – Daugpilis prieš Laukeso ežerą pasukus į kairę šiaurėn, pavažiavus 2,6 km yra kairėje į pietvakarius nuo kelio, 100 m į šiaurės vakarus nuo miško kairėje pradžios, Latvijos respublikos pasienyje.

Piliakalnis 
Piliakalnis įrengtas atskiros ilgos kalvos aukščiausioje dalyje. Aikštelė keturkampė, pailga šiaurės  vakarų – pietryčių kryptimi, 60x35 m dydžio. Joje rasta brūkšniuotos, lygioji keramika|lygios]] ir grublėtos keramikos, šlako, gyvulių kaulų. Šoniniai šlaitai statūs, 10-11 m aukščio, galiniai - nuolaidesni, 5 m aukščio. Piliakalnis apardytas arimų, pietrytiniame ir šiaurės  vakarų aikštelės pakraščiuose šlaitų viršutinėje dalyje 1915-1917 m. iškasti apkasai, įrengti betoniniai įtvirtinimai.

Apaugęs mišriu mišku su tankiais krūmais.

Tyrimai 
1972 m. piliakalnį žvalgė Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 80 000 m². Vizualinio apsaugos zonos pozonio plotas 925 000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.212
 Lietuvos Respublikos istorijos ir kultūros paminklų sąrašas, V.,1993, p.63
 Lietuvos piliakalniai: atlasas. Vilnius, 2005, t. 3, p. 410-411.

Nuorodos 
 Liaudiškių piliakalnis

Piliakalniai Zarasų rajone
Žan Tabak

Žanas Tabakas (g. 1970 m. birželio 15 d. Splite) – Kroatijos krepšininkas ir treneris.

Žaidėjo pasiekimai 

 1988, 1989, 1990, 1991 m. Jugoslavijos čempionas
 1991 m. Europos Taurės laimėtojas
 1992 m. Barselonos Olimpinių žaidynių vicečempionas
 1993 m. Europos čempionato bronzos medalio laimėtojas
 1995 m. NBA čempionas
 1999 m. Turkijos taurės finalininkas
 2000 m. NBA vicečempionas
 2004 m. Ispanijos Karaliaus taurės finalininkas

Trenerio karjera 

 2006–2009 m.: Madrido "Real" (Ispanija) trenerio asistentas
 nuo 2009 m.: Sevilijos "Cajasol" (Ispanija) trenerio asistentas

Trenerio pasiekimai 

 2007 m. Ispanijos Karaliaus taurės finalininkas
 2007 m. ULEB taurės čempionas
 2007 m. Ispanijos čempionas

Tabak, žan
Tabak, Žan
Lada (automobilis)

Lada (Žiguliai, ) – Rusijos AVTOVAZ koncerno gaminama lengvųjų automobilių markė. Sovietmečiu šiuo pavadinimu vadinti tik eksportui skirti automobiliai, o vietinei rinkai buvo skirti Žiguliai. Pirmieji Žigulių modeliai pasirodė 1970 metais. Tai buvo VAZ 2101, gamintas itališko FIAT 124 automobilio pagrindu.  

Žigulių emblemoje pavaizduotas stilizuotas slavų/vikingų laivas, vadinamas ladja (), kadangi Toljačio miestas, kuriame įsikūręs AVTOVAZ koncernas, yra ant Volgos kranto. Pavadinimas Žiguliai () paimtas iš Žigulių aukštumos Volgos pakrantėje pavadinimo (́ arba Жигулёвские горы).

VAZ / LADA modeliai 
VAZ-2101/LADA 1200
VAZ-2102/LADA 1200 Estate
VAZ-2103/LADA 1200 S
VAZ-2104/LADA Nova Estate
VAZ-2105/LADA Nova Junior
VAZ-2106
VAZ-2107
VAZ-2108 Samara
VAZ-2109 Sputnik
VAZ-21099
VAZ-2110
VAZ-2111
VAZ-2113 Samara
VAZ-2114 Samara
VAZ-2115 Samara
VAZ-2121 Niva
VAZ-2123 Niva-Ševrolė
Lada Kalina
Lada Priora
Lada Granta
Lada Vesta

Nuorodos 

AvtoVAZ oficiali svetainė 
Žigulių Klubas Lietuvoje 
Puikus rusiškas puslapis apie VAZ automobilius ir jų sandarą 
Puslapis skirtas tarybinių laikų automobiliams 

Automobiliai
Tarybų Sąjungos automobilių gamintojai
Moskvič

Moskvič (Москвич) buvo automobilių fabrikas Rusijoje.

Moskvičių modeliai

Paprasti automobiliai 
 Moskvič 400/420 (1946)
 Moskvič 401/420 (1954)
 Moskvič 400/422 (1949)
 Moskvič 401/422 (1954)
 Moskvič 402 (1956)
 Moskvič 403 (1962)
 Moskvič 410 (402 modelio keturratė versija) (1957)
 Moskvič 411 (1958)
 Moskvič 407 (1958)
 Moskvič 408 (1964)
 Moskvič 426 (1966)
 Moskvič 412 (1967) (vėliau žinomas kaip Moskvič 1500 vakarų eksporto parduotuvėse)
 Moskvič 427 (1967)
 Moskvič 2136
 Moskvič 2137
 Moskvič 2138
 Moskvič 2140
 Moskvič 2140SL (1981)
 Moskvič 2141 Aleko (1988)
 Moskvič 2142
 Kalita (Pavadintas Ivano Kalitos, XIV a. rusų princo vardu)
 Svjatogor (pavadintas Rusijos mitinės būtybės vardu)
 Dolgorukij (pavadintas Jurijaus Dolgarūkio, Maskvos įkūrėjo, vardu)
 Knjaz Vladimir (pavadintas Princo Vladimiro vardu)

Automobiliai
Jonas Krikščiūnas-Jovaras

Jonas Krikščiūnas-Jovaras (1880 m. sausio 12 d. Kalniškiuose prie Žadžiūnų, Šiaulių valsčius – 1967 m. sausio 21 d. Šiauliuose) – Lietuvos poetas, knygnešys.

Biografija 
1897–1904 m. vienas aktyviausių draudžiamos spaudos platintojų, caro žandarų buvo peršautas. 1905–1907 m. revoliucijos dalyvis, slėpė Lietuvos socialdemokratų partijos spaustuvėlę. Už aktyvią veiką ne kartą policijos persekiotas, suimtas. 1911–1945 m. gyveno Kalniškiuose, vertėsi žemės ūkio darbu. 1918 m. išrinktas į Kairių darbininkų atstovų tarybą. Laikė knygynėlį jaunimui, kuriuo vaikystėje naudojosi ir būsimas rašytojas Juozas Grušas. 1946 m. persikėlė į Šiaulius. Palaidotas Donelaičio kapinėse.

Nuo 1986 m. rugsėjo 25 d. Jovaro namuose Šiauliuose (Vytauto g. 116) veikia „Aušros“ muziejaus Šiaulių krašto literatūros muziejus.  1994 m. Šiaulių 4-oji vidurinė mokykla pavadinta Jovaro vardu. 1998 m. Šiaulių universitete atidaryta Jono Krikščiūno-Jovaro auditorija.

Poezija 
Nuo 1900 m. bendradarbiavo spaudoje. Eilėraščius pradėjo rašyti paskatintas Povilo Višinskio, daugiausia rašė 1904–1910 m., todėl juose atsispindi ir jaunatviškos nuotaikos, ir to meto revoliucinis patosas. Jovaro poezijoje prieštaringai kryžiavosi socialdemokratinės spaudos agitacinė frazeologija, inteligentų salono aukštas tonas ir melancholiška vargdienėlio savijauta, primityvisto spontaniškas melodingumas. Eilėraščiai „Ko liūdi, berželi?“, „Tylus, tylus vakarėlis“ tapo liaudies dainomis.

Bibliografija 

 Žibutė, 1906 m.
 Poezija, 1908 m.
 Jausmų kibirkštėlės, 1908 m.
 Širdies balsai, 1908 m.
 Pirmieji žiedai, 1909 m.
 Tėvynės laukuose: apsakymų rinkinys, 1909 m.
 Sielos aidas, 1913 m.
 Amžinos dainos, 1914 m.
 Pavasario rytas, Vilnius, 1980 m.

Įvertinimas 
 1960 m. LSSR liaudies poetas

Šaltiniai

Literatūra 
 Jovaras: monografija (sud. Bronius Prėskienis). – Šiauliai: Šiaulių pedagoginis institutas, 1995. – 335 p. – ISBN 9986-406-59-5

Knygnešiai
Lietuvos poetai
Juozas Zubėnas

Juozas Zubėnas (1894 m. rugpjūčio 19 d. Rygoje, Latvija – 1974 m. rugpjūčio 17 d. Šiauliuose, palaidotas Donelaičio kapinės) – teatro aktorius.

Biografija 

Po Pirmojo pasaulinio karo vaidino Rygos Torniakalnio dramos teatre. 1941 m. dirbo alaus darykloje „Gubernija“ Šiauliuose. Nuo 1943 m. iki mirties vaidino Šiaulių dramos teatre.

1956 m. LTSR nusipelnęs artistas.

Vaidmenys 

Sukūrė per 50 pagrindinių vaidmenų, iš jų svarbesni:
 Tėvas (Juozas Grušas, „Tėvas ir sūnus“),
 Serebriakovas (Antonas Čechovas, „Dėdė Vania“),
 Algaudas (Petras Vaičiūnas, „Prisikėlimas“),
 Naujalis (Vincas Krėvė, „Žentas“),
 Alaušas (Juozas Baltušis, „Parduotos vasaros“),
 Gailiūnas (Antanas Vienuolis, „Puodžiūnkiemis“) ir kt.

Zubėnas Juozas
Gloma

Gloma () – upė pietų Norvegijoje, ilgiausia šalyje. Jos baseinas užima 13 % Norvegijos ploto. Upė prasideda netoli Rioroso miesto, Aursundo ežere, Skandinavijos kalnuose. Teka į pietus. Vagoje gausu krioklių ir slenksčių. Įteka į Šiaurės jūros Skagerako sąsiaurio Oslo fjordą ties Fredrikstadu. Upės baseine yra Mjosos ir keletas kitų didelių ežerų. Svarbiausi intakai: Vorma, Logenas. Laivuojama atskiruose ruožuose.

Norvegijos upės